JohanHeinsen/ENO huggingface dataset:
Aalborg Stiftstidende, 1843-07-10
J Afghanistan begynder den persiske Jndflydelse igjen at fæste Rod. J Candahar skal en persisk Høvding have fortrængt de der herskende Sirdars og Kuzzilbascherne, en Stamme af persisk Oprindelse, skal have tilvundet sig Herredømmet i Cabul. Man er ikke uden Bekymring for, at Russerne ville benytte denne Omstændighed til at gjenvinde det tabte Terrain for deres Jndflydelse i Central-Asien. J Spanien griber Jnsurrectionen stærkt om sig. Valladolid, Vittoria, med Besætning, Besætningerne i Estella og Guatanas og Stæderne Lucana, Ubeda have sluttet sig til Bevægelsen, ligesaa Garnisonen i Pampelona og Citadellet og alle Grændsefæstningerne, med Undtagelse af Jrum og Fuentarabia. Ogsaa Cordova, Ceuta, Algesiras og Landskabet San Reques have reist sig imod Regjeringen. Zurbano befinder sig i den piinligste Stilling. Espartero der skal lide meget af Steensmerter – har gjort Holdt ved Albarete og beordret van Halen til sig. J Paris gik det Rygte, at Espartero skulde være skudt ved Valencia.
Aalborg Stiftstidende, 1843-07-10
De Franskes Konge har, for at nedstemme de vedvarende udbredte Rygter om hans vaklende Helbredstilstand, igjen den 1ste de ladet sig see i Paris. Jngen tvivler imidlertid og Nødvendigheden af periodiske Operationer, for hvilke Kongen er udsat. – Prindsen af Jonville er med sin unge Gemalinde den 1ste de, ankommen til Brest. De tre "Beskyttelsesmagter for Kongeriget Grækenland have erklæret, at Londoner-Conferencen ikke kan ansee den af Kong Otto anordnede Reduction i Udgiftsbudgettet af een Million Drachmer for tilstrækkelig, men maae inden angiven Frist fordre Fremlæggelsen af et nyt med 3,600,000 Drachmer reduceret Budget.
Aalborg Stiftstidende, 1843-07-10
Den store engelske Skuespiller Charl. Kean, hvis sammensparede Formue allerede for et Par Aar siden beløb sig til 200,000 Pd. Sterling, agter nu at trække sig tilbage fra Theaterlivet og kjøbe Landeiendomme i Devonshire.
Aalborg Stiftstidende, 1843-07-10
- Underhuset har med en Majoritet af 106 Stemmer forkastet Humes Forslag og Jnddragning af Kongen af Hannovers Appanage.
Aalborg Stiftstidende, 1843-07-10
J Newcastle upon Tyne har en Jldsvaade den 1ste ds. ødelagt d'Hrr. H. H. Todd & Co.'s betydelige Trælastlager samt 14 tilstødende Vaaningshuse.
Aalborg Stiftstidende, 1843-07-10
Kongen af Hannover er falden paa en Steentrappe i Slottet Kew og har stødt sin Arm og Hofte. Kongen begav sig strax til London og befinder sig bedre, endskjøndt den sidste Nat havde været meget søvnløs.
Aalborg Stiftstidende, 1843-07-10
Jblandt seneste fremmede Reisende i Mont bemærkes Digteren Herwegh og den bekjendte Danske, Orla Lehmann, der Begge ere komne fra Neapel.
Aalborg Stiftstidende, 1843-07-10
Fædrelandet. Kjøbenhavn, den 8de Juli. - Efter Forlydende skal det være paalagt Kongens Foged, strængeligen at overholde, at der intet Samqvem finder Sted imellem de i Stadens civile Arresthuus hensiddende Arrestanter, samt at Tilsynet med dem bliver overholdt saa strængt som muligt.
Aalborg Stiftstidende, 1843-07-10
- Dyrehavstiden har glædet sig ved et ret smukt Veir, og Dyrehaven har derfor ogsaa været meget talrigt besøgt. Kjøbenhavnerne have dog ikke endnu ganske slaaet Haanden af deres gamle Yndlingsted, som Frederiksberg ellers synes at ville fortrænge; de mindes endnu med Lyst deres premiers amours, og vende stundom tilbage til dem. Derfor er Dyrehavsbakken ogsaa, naar Veiret er smukt, naar Solen vinker ud i det Frie, opfyldt med pyntede Folk af begge Kjøn, rundtomkring er der Musik og Sang, Liv, Lyst- og Munterhed. Det er som om man her vilde drukne alle Livets Sorger i den travle Vrimmel ved Kirsten Piils Kilde; men det er ogsaa som om der stundom indtræder en dyb Alvor paa de hidtil saa muntre Ansigter ved Tanken om de tunge Forhold, der venter naar Glædens Øieblikke, som man har grebet og benyttet, ere forbi. For Almuemanden i Kjøbenhavn er Dyrehavstiden omtrent det samme som Carnevalstiden for den simple Sydboer. Han længes altid efter den, han tænker paa den naar den er fjern; den er et Glands punct i hans Trælleliv, uden hvilken det ikke var værdt at leve. Men ak! Dyrehaven er virkelig i Forfald; i forrige Tider var der Bod ved Siden af Bod, hvor de skjønneste Kunster, de herligste Rariteter forevistes. Mester Jakel var i Fior, Christiansteensfæstningsmanden hvæsede sit Værsgo, mine Herrer og Damer!", Tambourmajorens 21 Trommer løde, den gamle Jøde under Træet lokkede en talrig Menneskemasse hid med sit: "Hier ist der Doctor da!" Af alt dette er Jntet tilbage eller idethøieste kun Ruinerne. Hist og her forevises kun for et høistæret Publicum, der betaler efter Behag, Jongeurkunster, uniformerede Abekatte og ditto Hunde. Den stakkels Mand, der foreviser disse sidste, har sin evige Nød. Aldrig saasnart er han i Begreb med at forevise de Kunster, hvori han har indøvet sine Hunde, forend en Galgenfugl af Dreng kaster et Stykke Brød iblandt dem, og vips, er Alt i Forvirring, Naturen gaaer over Optugtelsen og først naar de stakkels forfultne Hunde have fortæret det tilkastede Brød, vende de tilbage til deres Dont indtil den atter paa lignende Maade afbrydes. De bedste Affairer gjør en Jernbane-Caroussel, som bestandig er fuldt besat med Folk, og som gaaet Veien fra Canton til Peking. - Exercitsen ved de borgerlige Corpser er for iaar suspenderet. Efter Forlydende vil nu fremtidig Exercitsen kun finde Sted hvert andet Aar. Ordensdecoration. Efternævnte Officerer og Underofficerer af Kjøbenhavns Brandcorps ere, i Anledning af deres, ved den under 20de f. M. paa Grosserer Holms Plads opkomne Jldebrand, udviste Conduite, Mod og Anstrængelse, af Hs. Mai Kongen under 5te de udnævnte: Vicebrandmajor J. H. Lütthans, Capitain og 1ste Med directeur I. C. Kern og Secondlieutn. C. L. Qvist til Riddere af Dannebrogen, samt Straalemesterne: J. J. Thorup. J. A. Møller, J. C. Steenberg og A. P. Østergreen til Dannebrogsmænd.
Aalborg Stiftstidende, 1843-07-10
Befordringer D. 5te de er pers. Capellan for Dronninglund Menighed i Hjørring Amt, J. H. Rostrup, beskikket til Katechet og Skolelærer paa de danske Besiddelser paa Kysten af Guinea. – S. D. er Cand. juris R. Schleiden, udn. til Auscultant ved Generaltoldkammer og Commerce-Collegii 2den Section. – D. 5te ds. er Læge ved Batteriet Trekroner, charakt. Reservechirurg P. Toft, forundt Prædicat af Overlæge. – D. 28de Juni er Cand. theol. J. F. Posselt, besk. til Capellan pro pers, for Skaarup Menighed i Fyens St., saaledes at han tillige ansættes som Lærer ved Skolelærer-Seminariet i Skaarup. D. 30te Junii. Cand. juris, Hofjunker C. S. C. Heltzen udn. til surnum. Secretair ved Protocollerne i Høiesteret.
Aalborg Stiftstidende, 1843-07-10
Ledige Embeder. Besterskov og Cappel Sognekald i Lolland; gl. Angivelse 300 Rd. (Opsl. var d. 5te Juli.)
Aalborg Stiftstidende, 1843-07-10
istrictslæge-Embedet i Hobro. Den, som maatte erholde Embedet, maa uden Godtgjørelse finde sig i, at en paatænkt væsentlig Forandring foretages med Hensyn til Districtets Grændser. (Opst var. d. 1ste Juli.)
Aalborg Stiftstidende, 1843-07-10
Natten imellem sidste Mandag og Tirsdag afbrændte 5 Længder af Hr. Fr. Møllers Gaard i Salthen, bestaaende ialt af 146 Fag; men Stuehuset blev reddet. Bygningerne vare assurerede; hvorimod 10 Vogne, 8 Plove, en stor Mængde andre Avlsredskaber, flere Hundrede Alen Egeplanker, Tømmer m. m., som anslaaes til en Værdi af 2,000 Rbd., var ikke assureret. Eieren var i Forretninger paa Herredscontoiret i Bræstrup, og blev ei vidende om Jldebranden førend paa Hjemreisen. (Aarh. Av.)¬
Aalborg Stiftstidende, 1843-07-10
J Onsdags vare henved 300 Reisende komne til Aarhuus med Dampskibene, Dagvognene og Diligencen, og om Torsdag Morgen afreiste ca. 150 Passagerer derfra. Da der ogsaa om Onsdagen havde været geistligt Landemode, saa var der bemeldte Dag en usædvanlig stor Conflux (Aarh. Av.)¬
Aalborg Stiftstidende, 1843-07-10
J Fortiden var Thisted Krammarked meget betydeligt; man saae da Manufacturhandlere og Kræmmere fra Jyllands fjerneste Egne indfinde sig der med deres Varer, og betydelige Jndkjøb fandt Sted, især fra Landet; men nu da Byen selv eier flere velassorterede Manufacturlagere, syntes Handelen i Tirsdags fornemmelig at bestaae i Salget af en Mængde tør Fisk fra Havkysten, i Afsætningen hos endeel Professionister og i det Udsalg. Restaurateurerne havde af deres Drikkevarer til Markedsgjæsterne. Jmidlertid giver den Masse af Mennesker, som en saadan Dag bølger frem og tilbage gjennem en lille Byes ellers temmelig stille Gader, et sjeldent Liv overalt, især syntes dette at være Tilfældet ved Havnen, hvor en Tour, Dampskibet Hebe denne Dags Eftermiddag foretog til Vilsund og tilbage, gav Jmpulsen dertil. (Thist. Av.)
Aalborg Stiftstidende, 1843-07-10
Viborg, den 6te Juli. Efterat man heri Byen en 3 Aars Tid har været saa lykkeligen forskaanet for Udbrud af Jld, blev man i Eftermiddag omtrent Kl. 3 sat i en meget truende Fare, idet der opstod Jldløs i Vestergade hos Bagermester Christensen, under en stærk sydostlig Blæst, ja næsten en reen Storm, hvilken bidrog til at forøge Faren, saa meget mere som der deels i Husene, deels i Gaarden laae adskillige Læs Lyng. Hele Gaarden var derfor ogsaa i ganske faa Øieblikke omspændt af Luerne, men desuagtet lykkedes det dog den Deel af Byens Jndvaanere, som var ilet til Brandstedet, naturligviis ved Hjælp af Byens Sprøiter efter et Par Timers Forløb at blive saavidt Herre over Jlden, at der ikke var øiensynlig Risico for Naboerne tilbage. Gaarden, der bestod, foruden Gadehuset, af tvende Sidebygninger og en Bagbygning blev med Undtagelse af Gadehuset, der dog i den vestlige Ende blev noget brændt ligesom et Stykke af det østlige Sidehuus – til Grunden fortæret af Elementet. Foruden af Eieren beboedes Gaarden af 2de Leiere, hvis Jndbo dog ikke brændte, hvorimod det skal være blevet temmelig meget beskadiget. At Jlden saa hurtigt blev dæmpet og Faren bortvendt fra de omkring Brandstedet liggende Bygninger, skyldes ikke her, saaledes som ialmindelighed er Tilfældet i de andre Byer, Brandcorpsets Udholdenhed og Conduite, og det af den gode Grund at her intet Brandcorps existerer, idetmindste intet, som kan kaldes et organiseret Corps; thi rigtignok er der af Communen en lønnet Sprøitemester ved hver Sprøite, og et vist Antal tildeels gamle Dagleiere og Murere forpligtede til at møde ved Samme; men saasnart disse ere komne til Brandstedet med Slukningsredskaberne, overgaaer for Størstedelen Arbeidet og Commandoen til de af Byens Jndvaanere, som have indfundet sig; saaledes er snart en tilstedeværende Kjøbmand, Haandværker eller Anden Straalemester snart Pomper og snart Commandeur. Det har imidlertid i flere Aar været under Ventilation, at oprette et organiseret Brandcorps og er Planen hertil nu ogsaa for nogen Tid indgaaet til Cancelliet saa denne for vor By saa vigtige Gjenstand forhaabentlig snart kan ventes at gaae sin endelige Afgjørelse imode. (Det optagne Brandforhør har, efter Vib. Av., ledet til det Resultat, at Jlden maa antages opkommen ved Uforsigtighed, med at udkaste den saakaldte Ovnepig d. er en lang Jernstang med et Træskaft, paa Fortouget udenfor Sidehuset, hvor den formodentlig har anstukket Ledene under Huset og derved tillige det deri værende Lyng. J det Hele nedbrændte 31 Fag Huus og Skaden er vurderet til 2537 Rbd. Eieren af Gaarden havde sine Eiendele assurerede; dog bleve disse størstedeels reddede, men i en ramboneret Tilstand. Skræder Munch, som boede tilleie i Gaarden og ikke havde assureret, skal ikke have lidt ubetydeligt Tab ved hans Mobiliers Flytning, der maatte skee med største Hurtighed, eftersom Jlden kort efter Udbrudet naaede til hans Leilighed.)
Aalborg Stiftstidende, 1843-07-10
Aalborg, den 10de Juli. Jgaar Eftermiddags Kl. 2 ankom hertil det kgl. Dampskib "Kiel, commanderet af Premierlieutenant Moe. Dette Dampskib er bestemt til Føhr med Bagage og Gods til Deres Majestæters Brug, under deres Ophold der i Sommer og skal forblive der til deres Afreise. Paa Grund af den Underretning, Lieutn. Mor fik i Hals, at der iforgaars var 6 Fod Vand paa LøgstørsGrunde, er Dampskibet kommet hertil for muligt at gaae igjennem Liimfjorden ud af Aggercanal og vil nu oppebie Dampskibet "Hebes Ankomst i Eftermiddag for at bestemme sin videre Reise. Uagtet den stærke Varme synes vilkaarligt at drage Alt ud i det Frie, vare dog næsten alle Theatrets Pladse til Forestillingen igaar Aftes stærkt besatte. At en saa udmærket Kunstner som Hr. Holst overalt i sin Fremstilling af Ørkenens Søn, maatte vække Publicums Enthusiasme, behøve vi vel neppe at berette; men ogsaa Mad. Bloch hendrog igaar Aftes fortrinligt Publicums Opmærksomhed paa sig og viste ved Udførelsen af "Parthenias" herlige Rolle, som hun gjennemførte med en overordentlig Varme og Kraft, til hvilken Fuldkommenhed hun formaaer at udvikle sit Talent, naar al tvungen Maneer bliver borte fra Scenen, navnlig var dette Tilfældet i 2det Act, hvor hun overvinder Jngomar, og i sidste Act, hvor hun sværger at følge ham over Land og Bølge, i hvilken ligesom i flere af Stykkes skjønne Momenter hendes Fremstilling var fuldkommen mesterlig og henrev til stormende Applaus. Da Jngomars og Parthenias Partier give hele Stykket sit Relief, maatte det være dobbelt glædeligt at see et saa fortrinlig gjennemført Spil værdigen slutte sig til Hr. Holsts mesterlige Fremstilling. Efter Forestillingens Slutning blev Hr. Holst og Mad. Bloch fremkaldte og paany hilsede med Applaus.
Aalborg Stiftstidende, 1843-07-10
Handels- og Skibsefterretninger. Dampskibet König Christian i 11 tiltraadte sin Rene til Fredericia Løverdagen den 1ste de, men maatte vende tilbage igjen til Kjøbenhavn, paa Grund af nogle opdagede Smaamangler ved den ene Maskine. Skibet var afgaaet med 31 Passagerer og tilbagelagde Reisen til Helsingør i sædvanlig Tid, men snart opdagede Maskinmesteren en usædvanlig Guld ning at den ene Krumtap, og ved Undersøgelsen viste det sig, at Bøsningerne vare afslidte, Noget, som ikke burde have været overseet ved den sidste Reparation i Kjøbenhavn. Maaskee det var foranlediget derat, at det Gamle og det Nye ved Reparationen ikke blev tilbørlig sammenpasset, (Veile Av.)
Aalborg Stiftstidende, 1843-07-10
Dampskibet "König Christian VIII, har paa Grund af Forholdene, ganske opgivet sine Farter paa Fredericia, hvorimod det fortsætter disse paa Flensborg, anløbende Kallehauge, Koster, Gaabense, Lohals, Svendborg, Bruuns nis, Tour og Retour.
Aalborg Stiftstidende, 1843-07-10
J Hemp. Av. læses følgende Jnserat: "Paa Dampskibet "Lovens regelmæssige Tour d. 21de Juni mellem Snoghøi, Aarøesund, Sønderborg og Kiel, steg Hertugen af Augustenborg med Familie og Følge ombord i Sønderborg, ved hvilken Leilighed Skibets Fører, Capit. Kierumgaard, underrettede Passagererne om, at han af sin Reder havde befaling til at landsætte Hs. Durchlauchtighed ved Nøer i Eckernforde-Fjorden. Uagtet Passagererne paa en lydelig Maade protesterede mod denne ligesaa vilkaarlige og uforsvarlige som contractstridige Fremgangsmaade, erklærede Capitainen dog ei at kunne gaae udenfor sin Ordre, og de maatte følgelig finde sig i at gjøre en Omvei af flere Mile, til liden Opbyggelse for de Fleste, hvem et saadant Ophold slet convenerede. Dhrr. Schweffels & Søns Opførsel ved denne Leilighed er lige urigtig, enten saa Samme bidrører fra en særegen Veneration for den hertugelige Familie, eller af Kjærlighed til de hertugelige Penge; det reende Publicum kan under ingen Omstændigheder være tjent med eller finde sig i slig Behandling, hvorfor man vistnok maae fraraade Enhver at benytte denne Befordringsmaade, med mindre Ohrr. Schwersel & Søn ville garantere, at slig Vilkaarlighed ei oftere skal finde Sted. m.m.
Aalborg Stiftstidende, 1843-07-10
Fallit. D. 28de Juni, Hørbereder ved Pederstrup Nicolai Pedersen.
Aalborg Stiftstidende, 1843-07-10
Hamborg Børscours, den 7de Juli. Bordeaur187 3/4. Petersborg 33 2. London k. S. 13 Mk. 13 1/2. Madrid 36. Lissabon 48 1/4. Amsterdam f S. 35. 40. Spec. 1/2 Rab. Louis-& Frederiksd'orer 11 Mk. 2 3/4 s.
Aalborg Stiftstidende, 1843-07-10
Aggercanals Skibsliste. Jndk. D. 30te Juni. C. Sørensen f. Grimstad t. Hjarbek m. Træl. O. Svendsen, f. Christians. t. Skive m. do. D. 2den Juli. S. J. Mortensen f. Altona t. Lemvig og fl. St. m. Stykg. - Udg. D. 23de Junii. E. Johannsen f. Lemvigt. Grimstad m. Korn. O. Jensen f. Krick t. do. m. do. D. 3die Juli. A. Somme f. Lemvigt. Mandal m. Korn.
Aalborg Stiftstidende, 1843-07-10
Reisende. Ankomne. Med Pakkeposten: J Løverdags f. Hjørring: Hr. L. Jensen, Fuldm. Thaning; igaar fra Skanderborg: Kbd. Kindler, fra Skive: Kammerr. Opitius; fra Randers. Hr. Nathan, fra Hobro, Bager Bræstrup. Med Dagvognen i Løverd fra Hjørring: Smed Jørgensen, Godseier Riis, Jfr. Jørgensen, Comptoirist Kreiler, Forvalter Holm. Afgaaede. Endvidere med Hebe i Løverdags til Løgstør, Kammerherre Skeel, Forpagter Jacobien, Godsforv. Hjorth, Klokker Jensen med Datter, Sømand H. Clemensen, til Tyisted, Kammerjunker Bruun med Frue og Datter samt Tjenestepige, Jfr. Nielsen, Agent Lützhøft, til Nykjøbing: Hr. Balslev, Jfr. Balslev, Mad. Lassen (Jalt 34 Passagerer). Med Pakkeposten i Løverd. til Hobro, Student Møller, Godsinsp. Thorlund. Med "Liimfjorden igaar Morges, til Nykjøbing, Kjøbmændene Krogh. A. Faartoft, Knudsen og O. Christensen, Propr. Gedde med Kone, Commis Jssem, Forpaater Petersen, Jfr. Nyborg, til Lemvig: Biskop Tetens, Justitsraadinde Tetens, Dandselærer Scavenius. Med Dagvognen igaar til Aarhuus: Hr. Koop, Garver Arts, til Randers. Cand. pharm. Bøggild, Jfr. Tommesen; til Hobro, Muurmester Jacobsen. Med Pakkep. idag: til Hjørring: Landvæsenselev Boss, Jfr. Clara Elmquist. Døde. Værtshuusholder Hans Petersen, 50 A.; Jfr. Christine Margr. Sonne, 20 Al. Cancelliraad og kgl. Port controlleur Holger Fred, de Fine Olivarius, 55 A.; Alle i Kjøbenhavn. N. S. Kjerumgaards Hustru, Johanne Oline, f. Kjeldsen, 33 A., i Kiel. Enkefru, Oberstinde Sophie A. Holst. f. Castenschiold, 73 A., paa Hørbygard.
Aalborg Stiftstidende, 1843-07-10
Ved Aalborg broderlige Skyttelaugs Skiveskydning igaar bleve Præmierne vundne saaledes: 1ste Præmie: 1 Sølv Calotskee, indvendig forgyldt, Propr. Lassen til Rødsleth, ved Karethmager Jensen, paa 48 P.; 2den Pr. 1 Sølv Kageskee, Sadelmagerm. Wulff, ved Sergeant Kjølbye, paa 48 P.; 3die Pr.: 1 Sølv Dame-Etu, Premierlieuten. v. Færch, ved Guldsmed Ørness, paa 47 P.; 4de Pr. i Sølv Peberbøsse, Klokker Claudi, ved Glarmester Lyngholm, paa 47 P.; 5te Pr.: 1 Sølv Bæger, Høker N. Rasmussen, ved Karethmager Jensen, paa 36 P. 6te Pr: 1 Sølv Barneskee, Smedemester Ahrensborg, ved Do., paa 36 P.
Aalborg Stiftstidende, 1843-07-10
Bekjendtgjørelser. 250 Rbd. Sedler, Umyndiges Midler, kunne strax faaes tillaans imod betryggende og legal Sikkerhed. Aalborg, i Overformynderiet, den 6te Juli 1843. C. W. Obel. Møller. Stedet Skoven, 1/2 Miil nær Frederikshavn, smukt beliggende med ny opførte Bygninger og tilliggende Jorder, af Hartkorn, Ager og Eng 13 Skpr., hvorpaa fodres og græsses 2 Heste og 6 Køer, kan underhaanden kjøbes paa billige Vilkaar og tiltrædes i Efterhost d. A. Lysthavende ville behageligst henvende sig til Eierinden, boende paa Stedet.
Aalborg Stiftstidende, 1843-07-10
Theatret i Aalborg.
Aalborg Stiftstidende, 1843-07-10
Tirsdagen den 11te Juli opføres: Kean, Skuespil 5 Acter af Alexander Dumas, oversat af Carl Borgaard.
Aalborg Stiftstidende, 1843-07-10
Onsdagen den 12te Juli. Ørkenens Søn, romantisk Skuespil i 3 Acter af Fr. Halm, oversat af C. Borgaard.
Aalborg Stiftstidende, 1843-07-10
Begge Stykkers Titelroller udføres af Hr. kongelig Skuespiller Holst. B. Foruden ovenaførte Forestillinger gives endnu 3de, nemlig paa Fredag, Søndag og Mandag. Billetter a 3 Mk. i Børn det Halve) erholdes hos Hr. Gjæstgiver Petersen, samt ved Jndgangen, der aabnes Kl. 6. J. Müller.
Aalborg Stiftstidende, 1843-07-10
Efterat der i indeværende Sommer ved det herværende Kalkværk er opført en ny dobbelt Brændovn, haaber man fremtidigt at kunne fyldestgjøre indløbende Bestillinger, der modtages at Forvalter Lihme paa Glasværket "Conradsminde", som derpaa igjen underretter Vedkommende om, naar Kalken kan afhentes. Prisen er 1 Rbd. pr. Tønde, men paa større Partier, som modtages i Eftersommeren, gives 10 pCt Rabat. For dem, som ikke maatte være bekjendte med Kalkens udmærkede Qvalitet, tilføies, at den er ualmindelig stærk og bindende, at den forbedres ved Kuling, og at den til almindelig Muring modtager 1/ Sand.
Aalborg Stiftstidende, 1843-07-10
Ligeledes kan ved det herværende Teglværk erholdes heelbrændte gule & hvide Muursteen til 6 Rbd. pr. 1000 Stk. halvbrændte do. gode Tagsteen til . . . . . . . 20 Fliser til . . . . . . . . 16 a 20 m. Brøndsteen . . . Endeligen er i Nørlund og Torstedlund, Skove opsat endeel saavel stort som smaatkløvet Brændetilsalg til Priser fra 14 til 16 Mk. pr. Favn efter Brændets Qvalitet. Brændet er slaaet i afvigte Efteraar og Favnene o. sat i en Høide af 14 Qvarteer for Klovbrænde, og 16 Qvarteer for Splintbrænde. Saavel paa Teglstenene som paa Brændet meddeles Anviisning af Undertegnede. Nørlund, den 4de Juli 1843. M. Ammitzboll, Godsforvalter.
Aalborg Stiftstidende, 1843-07-10
Bekjendtgjørelse. Hvor og hvorledes det bliver muligt, for 4 1/2 Species at kunne komme i Besiddelse af 260,000 Rbd. rede Sølv, derom meddeler Commissions-Comptoiret. paa Petri Kirchbo Nr. 308 i Lübeck, uden Betaling, nærmere Efterretning Comptoiret tager imod ufortøvet til det samme afsendte frankerede Brev, og skal da med første Post meddele det Fornødne. Til Overflødighed bemærkes endnu udtrykkeligt, at det bliver Hver og En tilladt, efter at have seet den meddeelte Underretning, enten at anvende 4 1/2 Specier eller ikke at anvende dem, og at i sidste Tilfælde Jngen har at udbetale Noget. Lübeck, i Juli 1843. Commissions-Comptoiret, Petri Kirchhof Nr. 308.
Aalborg Stiftstidende, 1843-07-10
En dobbelt Skriverpult erholdes hos Selgen Bjerring.
Aalborg Stiftstidende, 1843-07-10
Landeiendom til Salg. Min eiende og iboende Gaard agter jeg underhaanden at sælge. Udsæden er 7 Tdr. Byg, 12 Tdr. Rug, 30 Tdr. Havre og 15 Tdr. Kartofler. Hvavlen er circa 10 Læs aarlig. Jorderne ere af god Bonitet og ligge samlede, saa at der haves beqvem uddrift til Fælledkjær og Hede, hvilke Begge ere tjenlige til Opdyrkning. Jldebrændsel haves i Overflødighed. Gaarden staaer for 4 Tdr. 1 Fdkr. 1 1/2 Alb. og kan strax tiltrædes. Bradsted i Veggerby Sogn pr. Nibe, den 6te Jult 1833. Peder Christian Krabsen.
Aalborg Stiftstidende, 1843-07-10
Hollænderiet. paa Hovedgaarden Restrup pr. Aalborg, der fortiden bestaaer af 170, men attraaes completteret til 200 Køer, er at erholde i Forpagtning paa 9 Aar fra 1ste Mai 1844. Vedkommende Liebhavere ville behage at henvende sig derom til Godsforvalter Hvilsom sammesteds. Paa Hovedgaarden Haven pr. Sæby faaes extra god kjøltørret Malt til 19 Mk. pr. Tønde. Et Parti Æske Planker af 3 Tommers Tykkelse er sammesteds tilkjøbs, Kjøbenhavns Saale- og Bindsaale-Læder er igjen arriveret og udsælges i Huder og mindre Dele til nedsatte Priser hos F. W. Siger.
Aalborg Stiftstidende, 1843-07-10
Atter er nybrændt Kalk at faae hos Anthon i Sundby af Gudumlunds Fabrik.
Aalborg Stiftstidende, 1843-07-10
Skipper L. Johansen afseiler med Sluppen "Nanette førstkommende Onsdag Morgen til Kjøbenhavn og medtager Fragtgods og Passagerer. Fartøiet ligger ved Toldboden. 100,000 Skudtørv kunne i Tusindeviis erholdes tilkjøbs hos Steenhugger Th. Kjergaard, hjembragt hertil Byen for 1 Rbd. Tusinde. Trykkede Charakteerbøger fra 8 s. til 1 Mk. Stykket faaes hos Bogbinder D. S. Philipson.
Aalborg Stiftstidende, 1843-07-10
200 Rbd. Sedler, Umyndiges Midler, opbydes herved til udlaan, imod lovlig og betryggende Sikkerhed, Aalborg, i Overformynderiet, den 10de Juli 1843. Møller. C. W. Obel.